คอมพิวเตอร์โอลิมปิกระหว่างประเทศ

การแข่งขันคอมพิวเตอร์โอลิมปิกระหว่างประเทศ () เป็นการแข่งขันเกี่ยวกับวิทยาการคอมพิวเตอร์ประจำปี เป็นหนึ่งในการแข่งขันโอลิมปิกวิชาการสำหรับนักเรียนมัธยมศึกษา คอมพิวเตอร์โอลิมปิกครั้งแรกเริ่มต้นในปี พ.ศ. 2532 (ค.ศ. 1989)

การแข่งขันประกอบด้วยการเขียนโปรแกรมคอมพิวเตอร์สองวัน เป็นการแก้ปัญหาด้วยขั้นตอนวิธีต่างๆ ผู้เข้าแข่งขันจะแข่งเป็นทีม ทีมละไม่เกิน 4 คนจากแต่ละประเทศ (อาจยกเว้นประเทศเจ้าภาพที่สามารถมีผู้เข้าแข่งขันเกิน 4 คนได้) แต่การแข่งขันจะเป็นการแข่งเดี่ยว มีผู้เข้าแข่งขันจาก 81 ประเทศเมื่อปี พ.ศ. 2547 นักเรียนที่เข้าแข่งขันจะมาจากการแข่งขันการเขียนโปรแกรมคอมพิวเตอร์ภายในประเทศ เพื่อเป็นตัวแทนประเทศนั้นๆ

 รูปแบบการแข่งขัน 
การแข่งขันมีทั้งสิ้นสองวัน ในแต่ละวันนักเรียนแต่ละคนจะได้รับโจทย์ 3 ข้อ (บางปีอาจเป็น 4 ข้อ) และมีเวลาสำหรับแก้ปัญหา 5 ชั่วโมง ผู้เข้าแข่งขันจะต้องแก้ไขปัญหาด้วยตนเอง โดยมีคอมพิวเตอร์หนึ่งเครื่อง และไม่มีการช่วยเหลืออื่นใด เช่น การสื่อสารกับผู้แข่งขันคนอื่น การสื่อสารกับบุคคลภายนอก หนังสือ อินเทอร์เน็ต ฯลฯ โดยปกตินักเรียนจะต้องแก้ปัญหาโดยการเขียนโปรแกรมคอมพิวเตอร์ด้วย ภาษาซี, ภาษาซีพลัสพลัส หรือ ภาษาปาสกาล และส่งภายในเวลา 5 ชั่วโมงของการแข่งขัน หลังจากนั้นจะมีการตรวจโปรแกรมที่ส่งมาด้วยชุดข้อมูลทดสอบอันเป็นความลับ ซึ่งมีข้อมูลทดสอบจำนวนหนึ่ง (ปกติจะเป็น 10 หรือ 20 ข้อ) ผู้เข้าแข่งขันจะได้คะแนนสำหรับชุดทดสอบที่โปรแกรมทำงานถูกต้อง ภายในเวลาที่กำหนด และไม่ใช้หน่วยความจำเกินกำหนด โจทย์บางข้ออาจมีการตอบโต้ระหว่างโปรแกรมและไลบรารีหนึ่งซึ่งเป็นความลับ ทำให้ข้อมูลนำเข้ามีความแตกต่างกัน ขึ้นอยู่กับการตอบโต้ของโปรแกรม เช่นโจทย์เขียนโปรแกรมให้เล่นเกมให้ชนะ นอกจากนี้ยังมีปัญหาอีกชนิดหนึ่งซึ่งเปิดเผยชุดข้อมูลทดสอบให้กับนักเรียนระหว่างการแข่งขัน นักเรียนจะต้องแก้ปัญหาสำหรับข้อมูลทดสอบชุดนี้ และส่งคำตอบเท่านั้นโดยไม่ต้องส่งโปรแกรม ซึ่งนักเรียนอาจใช้การเขียนโปรแกรมแก้ปัญหา อาจทำด้วยมือ หรืออาจใช้การผสมผสานของสองอย่างนี้ก็ได้

คะแนนจากการแข่งขันทั้งสองวันจะนำมารวมกันสำหรับแต่ละคน จะมีการมอบเหรียญรางวัลหลังการแข่งขันจบ เหรียญรางวัลที่ได้ขึ้นอยู่กับคะแนนที่แต่ละคนทำได้ ผู้เข้าแข่งขันประมาณ 50% จะได้รับเหรียญรางวัล โดยมีอัตราส่วนของ เหรียญทอง:เหรียญเงิน:เหรียญทองแดง:ไม่ได้เหรียญรางวัล เป็น 1:2:3:6 (นั่นคือผู้เข้าแข่งขันหนึ่งในสิบสอง จะได้เหรียญทอง)

รูปแบบการแข่งขันอาจมีการปรับเปลี่ยนได้ ในการแข่งขัน IOI 2010 มีการเปลี่ยนมาใช้ระบบ RunC ซึ่งจะตรวจโปรแกรมที่ส่งไปทันที (ต่างจากก่อนหน้านี้ซึ่งการตรวจจะดำเนินการหลังจบการแข่งขันแล้ว) ผูเข้าแข่งขันสามารถใช้โทเค็นในการให้ระบบตรวจแสดงผลลัพธ์จากการตรวจเพื่อที่จะนำมาปรับปรุงโปรแกรมให้ถูกต้องยิ่งขึ้น โทเค็นที่ให้ตอนเริ่มต้นจะมีเพียงเล็กน้อยและจะค่อยๆเพิ่มขึ้นเมื่อเวลาผ่านไป เนื่องจากระบบตรวจโปรแกรมทันทีที่ส่ง จึงได้มีการแสดงตารางคะแนนออนไลน์ เพื่อให้ผู้ชมต่างๆจากทั่วโลกสามารถชมผลการแข่งขันออนไลน์ได้ นอกจากนี้ระบบ RunC ยังถูกพัฒนาให้ใช้งานร่วมกับโปรแกรมแก้ไขข้อความ gedit ได้อีกด้วย

ระบบ RunC ยังปรับเปลี่ยนรูปแบบการแข่งขันในอีกหลายเรื่อง ผู้เข้าแข่งขันจะต้องเขียนฟังก์ชันขึ้นมาเพื่อแก้ไขปัญหาแทนที่จะเขียนโปรแกรมขึ้นมาซึ่งทำให้บางปัญหายากขึ้น สำหรับวิธีการให้คะแนน ข้อมูลทดสอบจะถูกรวมเป็นกลุ่มๆเรียกว่างานย่อย ผู้เข้าแข่งขันจะได้คะแนนในงานย่อยใดๆก็ต่อเมื่อโปรแกรมทำงานถูกต้องสำหรับทุกๆข้อมูลทดสอบในงานย่อยนั้น แต่ละงานย่อยอาจมีข้อกำหนดที่แตกต่างกันเพื่อให้มีความยากง่ายแตกต่างกัน

ในการแข่งขัน IOI 2012 มีการใช้ระบบ CMS  แทนที่ระบบ RunC

 รายชื่อประเทศเจ้าภาพการแข่งขันคอมพิวเตอร์โอลิมปิก 

 IOI  เมืองที่จัดการแข่งขัน  ประเทศเจ้าภาพ  วันที่  เว็บไซต์ IOI 2029    ประเทศบัลแกเรีย  พ.ศ. 2572  IOI 2028    ประเทศญี่ปุ่น  พ.ศ. 2571  IOI 2027  พ็อทซ์ดัม   ประเทศเยอรมนี 12 - 19 กันยายน พ.ศ. 2570 เว็บไซต์ IOI 2026  ทาชเคนต์   ประเทศอุซเบกิสถาน 9 - 16 สิงหาคม พ.ศ. 2569 เว็บไซต์ IOI 2025  ซูเกร   ประเทศโบลิเวีย  27 กรกฎาคม - 3 สิงหาคม พ.ศ. 2568 เว็บไซต์ IOI 2024  อะเล็กซานเดรีย   ประเทศอียิปต์ 1 - 8 กันยายน พ.ศ. 2567 เว็บไซต์ IOI 2023  แซแก็ด   ประเทศฮังการี  28 สิงหาคม - 4 กันยายน พ.ศ. 2566 เว็บไซต์ IOI 2022  ยกยาการ์ตา   ประเทศอินโดนีเซีย 7 - 15 สิงหาคม พ.ศ. 2565 เว็บไซต์ IOI 2021  ออนไลน์   ประเทศสิงคโปร์ 19 - 25 มิถุนายน พ.ศ. 2564 เว็บไซต์ IOI 2020  ออนไลน์   ประเทศสิงคโปร์ 13 - 19 กันยายน พ.ศ. 2563 เว็บไซต์ IOI 2019  บากู   ประเทศอาเซอร์ไบจาน 4 - 11 สิงหาคม พ.ศ. 2562 เว็บไซต์  IOI 2018  สึกูบะ   ประเทศญี่ปุ่น 1 - 8 กันยายน พ.ศ. 2561 เว็บไซต์ IOI 2017  เตหะราน   ประเทศอิหร่าน  28 กรกฎาคม - 4 สิงหาคม พ.ศ. 2560 เว็บไซต์ IOI 2016  คาซาน   ประเทศรัสเซีย  12 - 19 สิงหาคม พ.ศ. 2559  เว็บไซต์  IOI 2015  อัลมาเตอ   ประเทศคาซัคสถาน  26 กรกฎาคม - 2 สิงหาคม พ.ศ. 2558  เว็บไซต์ IOI 2014  ไต้หวัน   ประเทศไต้หวัน  13 - 20 กรกฎาคม พ.ศ. 2557  เว็บไซต์  IOI 2013  บริสเบน   ประเทศออสเตรเลีย  6 - 13 กรกฎาคม พ.ศ. 2556  เว็บไซต์ IOI 2012  ลอมบาดี   ประเทศอิตาลี  23 - 30 กันยายน พ.ศ. 2555  เว็บไซต์  IOI 2011  พัทยา   ประเทศไทย  22 - 29 กรกฎาคม พ.ศ. 2554  เว็บไซต์  IOI 2010  วอเตอร์ลู   ประเทศแคนาดา  14 - 21 สิงหาคม พ.ศ. 2553  เว็บไซต์ IOI 2009  ปลอฟดิฟ   ประเทศบัลแกเรีย  8 - 15 สิงหาคม พ.ศ. 2552  เว็บไซต์  IOI 2008  ไคโร   ประเทศอียิปต์  16 - 23 สิงหาคม พ.ศ. 2551  เว็บไซต์  IOI 2007  ซาเกรบ   ประเทศโครเอเชีย  15 - 22 สิงหาคม พ.ศ. 2550  เว็บไซต์ IOI 2006  เมอริด้า   ประเทศเม็กซิโก  19 - 26 สิงหาคม พ.ศ. 2549   IOI 2005  โนวีซาด   ประเทศโปแลนด์  18 - 25 สิงหาคม พ.ศ. 2548  เว็บไซต์ IOI 2004  เอเธนส์   ประเทศกรีซ  11 - 18 กันยายน พ.ศ. 2547  เว็บไซต์ IOI 2003  คีโนชา   สหรัฐอเมริกา  16 - 23 สิงหาคม พ.ศ. 2546  เว็บไซต์ IOI 2002  ยงอิน   ประเทศเกาหลีใต้  18 - 25 สิงหาคม พ.ศ. 2545  เว็บไซต์  IOI 2001  ตัมเปเร   ประเทศฟินแลนด์  14 - 21 กรกฎาคม พ.ศ. 2544  เว็บไซต์  IOI 2000  ปักกิ่ง   ประเทศจีน  23 - 30 กันยายน พ.ศ. 2543  เว็บไซต์  IOI 1999  อันทัลยา   ประเทศตุรกี  9 - 16 ตุลาคม พ.ศ. 2542  เว็บไซต์  IOI 1998  ซึตูบัล   ประเทศโปรตุเกส  5 - 12 กันยายน พ.ศ. 2541   IOI 1997  เคปทาวน์   ประเทศแอฟริกาใต้  30 พฤศจิกายน - 7 ธันวาคม พ.ศ. 2540   IOI 1996  เวสซ์เปรม   ประเทศฮังการี  25 กรกฎาคม - 2 สิงหาคม พ.ศ. 2539   IOI 1995  ไอนด์โฮเวน   ประเทศเนเธอร์แลนด์  26 มิถุนายน - 3 กรกฎาคม พ.ศ. 2538  เว็บไซต์ IOI 1994  เฮนินง์   ประเทศสวีเดน  3 - 10 กรกฎาคม พ.ศ. 2537   IOI 1993  เมนโดซา   ประเทศอาร์เจนตินา  16 - 25 ตุลาคม พ.ศ. 2536  เว็บไซต์  IOI 1992  บอนน์   ประเทศเยอรมนี  11 - 21 กรกฎาคม พ.ศ. 2535   IOI 1991  เอเธนส์   ประเทศกรีซ  19 - 25 พฤษภาคม พ.ศ. 2534   IOI 1990  มินสค์   สหภาพโซเวียต  15 - 21 กรกฎาคม พ.ศ. 2533   IOI 1989  แพรเวทส์   ประเทศบัลแกเรีย  16 - 19 พฤษภาคม พ.ศ. 2532  

 อ้างอิง 

 แหล่งข้อมูลอื่น 
 IOI International Committee Website
 เว็บไซต์คอมพิวเตอร์โอลิมปิกประเทศไทย 
 IOI Secretariat Website
 รูปถ่ายจากการแข่งขันคอมพิวเตอร์โอลิมปิก

หมวดหมู่:โอลิมปิกวิชาการ
หมวดหมู่:การแข่งขันเขียนโปรแกรม